
DĖL SAVIVALDYBĖS TARYBOS 2013 M. KOVO 28 D. SPRENDIMO NR. 1-84 „DĖL PANEVĖŽIO MIESTO SAVIVALDYBĖS KULTŪROS IR MENO ĮSTAIGŲ PATALPŲ SUTEIKIMO PANAUDOS PAGRINDAIS NEKOMERCINIAMS VISUOMENINIAMS RENGINIAMS TAISYKLIŲ, PARAIŠKOS FORMOS BEI SKAIČIAVIMO METODIKOS PATVIRTINIMO“ PRIPAŽINIMO NETEKUSIU GALIOS

2026 m. liepos 22  d.
Panevėžys


1. Sprendimo projekto tikslai ir uždaviniai: 
Projekto tikslas - pripažinti netekusiu galios Savivaldybės tarybos 2013 m. kovo 28 d. sprendimą Nr. 1-84 „Dėl Panevėžio miesto savivaldybės kultūros ir meno įstaigų patalpų suteikimo panaudos pagrindais nekomerciniams visuomeniniams renginiams taisyklių, paraiškos formos bei skaičiavimo metodikos patvirtinimo“, nes pasikeitus teisės aktams šis Tarybos sprendimas neatitinka dabartinio teisinio reguliavimo.  
2. Siūlomos teisinio reguliavimo nuostatos, laukiami rezultatai: 
Patalpų suteikimą panaudos pagrindais nustato Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Panevėžio miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas patvirtintas 2026 m. birželio 25 d. Panevėžio miesto savivaldybės tarybos sprendimu Nr. 1-245 „ Dėl Savivaldybės tarybos 2016 m. gruodžio 29 d. sprendimo Nr. 1-447 „Dėl Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo ir Savivaldybės tarybos 2014 m. lapkričio 27 d. sprendimo Nr. 1-370 pripažinimo netekusiu galios“.
3. Lėšų poreikis ir šaltiniai: nereikalingi
4. Sprendimui priimti reikalingi pagrindimai, skaičiavimai ar paaiškinimai: 
Vadovaujantis Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Taryba priimtus sprendimus gali sustabdyti, juos pakeisti ar panaikinti, jeigu teisės aktai nenustato kitaip. 
5. Kieno iniciatyva parengtas sprendimo projektas: Tarybos sprendimo projektas parengtas Kultūros ir meno skyriaus iniciatyva.

